CELEX: 62010CA0504
Language: el
Date: 2011-10-27 00:00:00
Title: Υπόθεση C-504/10: Απόφαση του Δικαστηρίου (έβδομο τμήμα) της 27ης Οκτωβρίου 2011 [αίτηση του Najvyšší súd Slovenskej republiky (Σλοβακική Δημοκρατία) για την έκδοση προδικαστικής αποφάσεως] — Tanoarch s.r.o. κατά Daňové riaditeľstvo Slovenskej republiky (Φορολογία — ΦΠΑ — Δικαίωμα εκπτώσεως — Εκχώρηση τμήματος δικαιωμάτων επί εφευρέσεως που κατέχουν περισσότερες επιχειρήσεις σε επιχείρηση δικαιούμενη να εκμεταλλεύεται την εφεύρεση στο σύνολό της — Καταχρηστική πρακτική)

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/15
            
         Απόφαση του Δικαστηρίου (έβδομο τμήμα) της 27ης Οκτωβρίου 2011 [αίτηση του Najvyšší súd Slovenskej republiky (Σλοβακική Δημοκρατία) για την έκδοση προδικαστικής αποφάσεως] — Tanoarch s.r.o. κατά Daňové riaditeľstvo Slovenskej republiky
   (Υπόθεση C-504/10) (1)
   
   (Φορολογία - ΦΠΑ - Δικαίωμα εκπτώσεως - Εκχώρηση τμήματος δικαιωμάτων επί εφευρέσεως που κατέχουν περισσότερες επιχειρήσεις σε επιχείρηση δικαιούμενη να εκμεταλλεύεται την εφεύρεση στο σύνολό της - Καταχρηστική πρακτική)
   2011/C 370/23
   Γλώσσα διαδικασίας: η σλοβακική
   
      Αιτούν δικαστήριο
   
   Najvyšší súd Slovenskej republiky
   
      Διάδικοι στην υπόθεση της κύριας δίκης
   
   Tanoarch sro
   
      κατά
   
   Daňové riaditeľstvo Slovenskej republiky
   
      Αντικείμενο
   
   Αίτηση εκδόσεως προδικαστικής αποφάσεως — Najvyšší súd Slovenskej republiky — Ερμηνεία της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49), και ιδίως του άρθρου της 2, σημείο 1 — Εκχώρηση τμήματος δικαιωμάτων επί εφευρέσεως που κατέχουν περισσότερες επιχειρήσεις σε επιχείρηση δικαιούμενη να εκμεταλλεύεται την εφεύρεση στο σύνολό της — Ενδεχόμενη ύπαρξη δικαιώματος εκπτώσεως από τον φόρο επί των εισροών
   
      Διατακτικό
   
   
               1)
            
            
               Ένας υποκείμενος στον φόρο μπορεί να επικαλείται δικαίωμα προς έκπτωση του φόρου προστιθέμενης αξίας επί των εισροών που ήδη κατέβαλε ή υποχρεούται να καταβάλει για παροχή υπηρεσιών εξ επαχθούς αιτίας, όταν το εφαρμοστέο εθνικό δίκαιο επιτρέπει τη μεταβίβαση μεριδίου συγκυριότητας επί εφευρέσεως παρέχουσας δικαίωμα επί της εφευρέσεως αυτής.
            
         
               2)
            
            
               Στο αιτούν δικαστήριο απόκειται να καθορίσει, λαμβανομένων υπόψη όλων των πραγματικών περιστάσεων που χαρακτηρίζουν την επίμαχη στην κύρια δίκη παροχή υπηρεσιών, αν συντρέχει ή όχι περίπτωση καταχρηστικής ασκήσεως του δικαιώματος προς έκπτωση του καταβληθέντος ΦΠΑ επί των εισροών.
            
         
      (1)  ΕΕ C 46 της 12.2.2011.